Michael Burt

John Michael Burt Candia (Táva Paraguay, Paraguái retãme; ára 28 jasypoteĩ ary 1931-pehttp://www.abc.com.py/espectaculos/cultura/fallece-artista-plastico-paraguayo-michael-burt-1633261.html — Táva Paraguay, Paraguái retãme; ára 19 jasyporundy ary 2017-pehttp://www.nodal.am/2017/09/paraguay-los-86-anos-fallecio-notable-artista-plastico-michael-burt/), karai mba'ejegua apohára ha ñemoha'ãnga apohára Paraguái pegua.http://www.abc.com.py/espectaculos/cultura/fallece-artista-plastico-paraguayo-michael-burt-1633261.html

Ha'e niko heñóikuri Táva Paraguaýpe, Paraguay Retãme; ára 28 jasypoteĩ ary 1931-pe. Itúva, Inglaterra-ygua, herava'ekue George Gordon Burt ha isýkatu María Luisa Candia Torrents de Burt, oguerekova'ekue mbohapy ñemoñare: Daniel Gordon, Peter Francis ha John Michael. Opa rire Cháko Ñorairõ ha itúva omano rire, Michael, ijoyke'ykuéra ha isy ovákuri Tetãvore Joapykuéra-pe. Upépe oikékuri mitãmbo'ehao ha mitãrusumbo'ehaópe ha avei oñembokatupyrýkuri mbosa'ykuaápe Nueva York-pe Mariusa Gonzáles Beiro ndive.

Michael Burt ojevýkuri ñane retãme ary 1949-pe. Omohu'ãkuri iñemoarandu Colegio Nacional de la Capital-pe. Ary 1955-pe ohókuri Río de Janeiro, Pindorama-pe oñemoarandu hag̃ua Mba'ejegua Mbo'ehaópe ha oikókuri chugui mba'e'apohára. Ary 1959-pe oujeýkuri ñane retãme. Ohechaukákuri hembiapokue mbosa'y rehegua ary 1962 guive ha avei oike ombo'e Facultad de Arquitectura oĩva Universidad Nacional de Asunción-me. Omendákuri Deidamia Sampaio rehe ha iñemoñarekuéra: Verónica ha Johnny.

Michael Burt rembiapokue herakuãkuri ko yvóra tuichakue javeve. Ohechaukákuri umi hembiapokue hetaiterei tetãme ko yvy apére. Upéicha avei, hetaiterei jehechakuaa ha jeguaka oñeme'ẽkuri chupe hembiapo porãitáre ñane retãme ha ambue tetã rupi. Iñarandu, ikatupyry, hekojejapo'ỹ, ipojera ha ipy'arory umíva hína umi mba'e ohechaukáva pe karai guasu rekopy.

Michael Burt niko oikékuri Rotary Club Asunción Catedral-pe ha akóinte ohókuri umi atýpe oñomongetávo iñirũnguéra upepegua ndive, omotenondéva heta tembiapo porã tapichakuéra rayhupápe. Ary 2016-pe Rotary Club Asunción Catedral ombotýkuri 25 ary ha ojapókuri peteĩ jehechakuaa John Michael Burt Candia-pe, omomorãvo hekove.

Michael Burt omanókuri Táva Paraguaýpe, Paraguay Retãme; ára 19 jasyporundy ary 2017-pe.

 Joaju 
 Ver VIDA Y OBRAS DEL MAESTRO MICHAEL BURT

 Mandu'apy 
 MICHAEL BURT, GUARANÍME, Ohai: David Galeano Olivera

Ñemohenda:Tekove Paraguaigua